text: Flere chauffører snyder med hviletidsreglerne
  16 august 2011 kl. 15.54
  I går fortalte TV Syd om en lastbilchauffør, der følte sig presset af sin arbejdsgiver til at overtræde køre-hviletidsreglerne. I dag står endnu en chauffør frem.
  I går talte TV Syd med en chauffør, der anonymt stod frem og fortalte, hvordan chauffører i det pågældende firma ofte har flere førerkort, så de kan køre videre efter de har nået grænsen på 9 timer ved blot at stikke en nyt førerkort i tælleren. 
  Han er ikke alene med sine oplevelser. 
  En anden chauffør fra samme firma bekræfter, at der foregår systematisk snyd med de såkaldte førerkort.
  Dermed indrømmer også han, at han bevidst spiller hassard med sikkerheden.
  Hvis chaufføren her nægter at snyde, får det ifølge ham alvorlige konsekvenser. Han bliver truet med en fyring.
  Ifølge fagforbundet 3F, der er chaufførernes fagforening, er chaufførernes snyd med førerkort et stigende problem.
  Både Socialdemokraterne og SF vil nu have justitsministeren til at tage fat i branchens bagmænd.
  